open-index/open-wikipedia-markdown huggingface dataset:
Trujillo (Honduras)

**Trujillo** on kaupunki Hondurasissa Karibianmeren rannikolla. Se on maan vanhimpia eurooppalaisten perustamia kaupunkeja, ja se on Colónin departementin pääkaupunki. Trujillon lähellä Kristoffer Kolumbus astui ensimmäisen kerran maihin Hondurasissa, ja myöhemmin kaupunki on ollut merkittävässä asemassa monissa Hondurasin historian tapahtumissa.

Vuonna 2001 kaupungissa oli vähän yli 10&nbsp;000 asukasta. 

## Maantiede ja kaupunkikuva
Trujillo sijaitsee Trujillonlahden rannalla kapealla rannikkokaistaleella, ja kaupunki rajoittavat Capira- ja Calenturavuoret. Kaupunkia ympäröivät tiheä trooppinen metsä, eikä Hondurasin rannikkoa pitkin pääse helposti kovinkaan paljon itään Moskiittorannikon suuntaan. Historiallinen vanha kaupunki on pieni, vain kymmenisen korttelia käsittävä alue. Siellä on katedraali, keskusaukio, espanjalaisten linnoitus ja vanhoja rakennuksia 1500- ja 1800-luvuilta.

## Historia
Varhaisimmat todisteet Trujillon alueen asutuksesta ovat 1200–600 eaa. Tuolta ajalta on löytynyt ruukkuja kaupungin takana olevilta vuorilta. Kolumbus rantautui ensimmäisen kerran Amerikan mannermaan maaperälle lähellä Trujilloa 14. syyskuuta 1502. Francisco de las Casas perusti Trujillon 1525. Hernán Cortés oli lähettänyt hänet kukistamaan Cristóbal de Olidin itsenäiseksi julistaman Triunfo de la Cruzin siirtokunnan, joka siirrettiin sittemmin Trujilloon. Kaupunki oli Hondurasin maakunnan keskuspaikka vuoteen 1537.

Trujillon sijainti oli strategisesti tärkeä, sillä sen syvien satamien kautta espanjalaiset alkoivat kuljettaa sisämaasta kaivettua kultaa ja hopeaa Eurooppaan. Alue houkutteli siksi myös paljon merirosvoja, eikä 1500-luvun lopulla rakennettu Santa Bárbaraban linnoitus riittänyt suojelemaan kaupunkia Islas de la Bahíalla piileskeleviä merirosvoja vastaan. Hollantialaiset merirosvot tuhosivat Trujillon 1643, ja espanjalaiset hylkäsivät kaupungin sen jälkeen yli vuosisadaksi.

Espanjalaiset palasivat Trujilloon 1787, kun he pyrkivät häätämään englantilaiset Moskiittorannikolta ja Islas de la Bahíalta. Kaupunkia vaivasivat edelleen merirosvojen hyökkäykset, ja vuonna 1859 kaupunkiin hyökkäsi yhdysvaltalainen seikkailija William Walker. Hän oli aiemmin vallannut Nicaraguan ja valtasi nyt Trujillon. Viiden päivän taistelujen jälkeen hondurasilaiset ja brittiläiset joukot onnistuivat kuitenkin pidättämään hänet, ja hondurasilaiset lopulta teloittivat Walkerin.

Trujilloon saapui 1800-luvulla garifunia, joita brittiläiset olivat siirtäneet Roatánin saarella. Garifunien perustamien siirtokuntien vaikutus näkyy kaupungissa edelleen.

## Lähteet
* 
* 
* 

### Viitteet

## Aiheesta muualla
Tulen salaisuus

**Tulen salaisuus** on ruotsalaisen kirjailijan Henning Mankellin vuonna 1995 ilmestynyt romaani. Se kertoo mosambikilaisesta Sofiasta. Sofian elämäntarina jatkuu kirjoissa Tulen arvoitus ja Tulen raivo. Kirjatrilogia kertoo Sofian kasvamisesta aikuiseksi köyhissä ja vaikeissa oloissa. Kirjat perustuvat tositapahtumiin. Sofia on ensimmäisen kirjan alussa 12-vuotias.

Sofian isä Hapakatanda surmataan rosvojoukon hyökätessä heidän kotikyläänsä.
Lähes kaikki muutkin kylän asukkaat otetaan hengiltä. Perheestä jäävät jäljelle Sofian lisäksi hänen sisarensa Maria ja Rosa, veli Alfredo ja heidän äitinsä Lydia Alface. He onnistuvat pakenemaan toiseen turvallisempaan kylään, jossa lapset saavat käydä koulua.

Sofia menettää molemmat jalkansa, kun hän astuu miinaan. Hän saa proteesit, joiden kanssa käveleminen on hankalaa. Sofiasta tulee kuitenkin taitava ompelija, ja hän pystyy elättämään itsensä omassa pienyrityksessään.

## Aiheesta muualla
*Teoksen esittely WSOY:n sivulla
LÉ Setanta

**LÉ Setanta** (viirinumero A15) oli Irlannin laivaston apualus, joka oli  valmistunut 1953 Liffeyn telakalta Dublinista Irlannin majakkalaitoksen emälaivana nimellä *SS Isolda*.

Laivasto lunasti aluksen 1976 apu- ja koululaivaksi, jolloin sen ensimmäiseksi päälliköksi tuli J. Jordan. Alus teki useita kalastuksenvalvontamatkoja ennen romuttamistaan 1984.

## Lähteet
*
*

### Viitteet
LÉ Ferdia

**LÉ Ferdia** (viirinumero A16) oli Irlannin laivaston tutkimusalus, joka oli alun perin vuonna 1965 valmistunut tanskalainen troolari *MFV Helen Basse*. Laivasto vuokrasi 1977 aluksen vuodeksi käyttöönsä. Laivasto käytti alusta partioaluksena, mutta sen sopimattomuus tehtäväänsä esti vuokrasopimuksen uudistamisen. Alus palautettiin omistajilleen 1978.

## Lähteet
*

### Viitteet
Herasilmä

**Herasilmä** on hevosen tavanomaisesta mustanruskeasta poikkeava silmä, jonka iiris on vaalea, yleensä vaaleansininen. Toisin kuin tavallinen kauttaaltaan tumma hevosensilmä, herasilmä onkin ihmissilmän näköinen. Herasilmän voi aiheuttaa muun muassa silmän yli ulottuva, pigmentintuotantoa poistava valkoinen merkki tai kirjavuusalue, *[[splashed white]]*-kirjavuus, homotsygootti voikkoväritys tai samppanjaväritys.

## Aiheesta muualla

*http://www.hevosmaailma.net/Varit/muut_merkit.shtml#herasilma
Samaran rautatieasema

**Samaran rautatieasema** ()  on Venäjän miljoonakaupunki Samaran päärautatieasema. Monikerroksinen, pintamateriaaliltaan lasinen asemarakennus sijaitsee kaupungin ydinkeskustan eteläosissa. Asema samoin kuin miltei koko Samaran alueen rataverkko kuuluu Venäjän rautateiden osan, (Samaran aiemman nimen mukaan nimetyn) alueellisen *Kuibyševin rautatiet* -yhtiön vastuulle (). 

## Lähteet

## Aiheesta muualla

* Lähijunien aikatauluja Samaran rautatieasemalle (rasp.yandex.ru) 
* Aikatauluhaku Samaran rautatieaseman kaukojunille  (poezda.net)
* Samaran seudun eli Kuibyševin rautatieverkon historiaa  (kbsh.rzd.ru)
Evoluutio NYT!

**Evoluutio NYT! Charles Darwinin juhlaa** on perinnöllisyystieteen emeritusprofessori Petter Portinin ja ympäristötieteen lehtori Timo Vuorisalon toimittama artikkelikokoelma evoluutiosta. Teos ilmestyi Turun yliopiston Kirja-Auroran kustantamana syksyllä 2008, Charles Darwinin juhlavuoden alla. Tiedotteessaan kustantaja sanoi, että ”huolimatta evoluutioteorian merkityksestä sitä on esitelty yllättävän niukasti suomen kielellä” ja että kirja on suunnattu korjaamaan tätä puutetta. 

Artikkeleiden kirjoittajat ovat suomalaisia evoluutioteorian tutkijoita. Professori Anto Leikola kirjoittaa aluksi Darwinin elämästä ja työstä. Muissa artikkeleissa käsitellään evoluutioteorian kehittymistä ja nykytilaa ja muun muassa kehitysopin suhdetta elämän syntyyn ja seksuaalisuuteen.

## Vastaanotto
*[[Helsingin Sanomat|Helsingin Sanomien]]* mukaan teos on kattava ja monipuolinen. Arvostelija Pekka Wahlstedt kuitenkin totesi, että tekstin kansantajuistamisessa olisi pitänyt mennä pidemmälle. Kirjassa sanotaan, että uskonnollisten väitteiden suosio elämän syntyä ja kehitystä koskien etenkin Yhdysvalloissa johtuu siitä, etteivät ihmiset tunne tieteellistä ajattelua. Wahlstedtin mukaan ”tilanne ei ole häävi” Suomessakaan.

## Lähteet

## Aiheesta muualla
*
Colón (maakunta)

**Colón** on maakunta Panaman pohjoisrannikolla. Sen pääkaupunki on Colón, pinta-ala 4&nbsp;576 km2 ja vuonna 2010 arvioitu väkiluku 241&nbsp;928.

Pääkaupunki Colón sijaitsee Panaman kanavan suulla Karibianmeren rannikolla. Maakunnan toinen tunnettu satamakaupunki on Portobelo.

## Lähteet

## Aiheesta muualla
Fonsecanlahti

**Fonsecanlahti** () on Tyynenmeren lahti Keski-Amerikassa. Sen rannalla ovat El Salvador, Honduras ja Nicaragua. Se on nimetty arkkipiispa Juan Rodríguez de Fonsecan mukaan.

## Maantiede

Fonsecanlahti on Tyynenmeren lahti ja se ulottuu noin 65 kilometrin päähän sisämaahan. Sen suu on 32 kilometriä leveä El Salvadorin Cape Amapalasta Nicaraguan Cape Cosigüinaan. Leveimmillään lahti on noin 80 kilometriä leveä, ja pinta-alaltaan se on noin 1&nbsp;800 neliökilometriä. Lahteen laskevat Hondurasin puolella Goascorán- ja Cholutecajoet ja Nicaraguassa Estero Real.

Lahdessa on useita saaria, muun muassa Meanguera, Meanguerita ja El Tigre. WWF on luokitellut saarten mangroven omaksi eliömaantieteelliseksi alueeksi. Saaret saavat runsaasti sadetta.

## Historia
Ensimmäinen eurooppalainen lahden rannalla oli 1523 Gil González Dávila, joka nimesi sen suojelijansa, arkkipiispa Juan Rodríguez de Fonsecan mukaan.

El Salvadorin ja Hondurasin välinen raja Fonsecanlahdella on ollut pitkään maiden välisen riitojen kohteena. Kansainvälinen tuomioistuin sopi maiden välisen riidan 1992 ja päätti, että lahti tulee kuulua kaikille kolmelle maalle.

## Lähteet
* 

### Viitteet
Kuka keksi luonnonvalinnan?

**Kuka keksi luonnonvalinnan?** on Heikki Sarmajan kirja, jonka julkaisi Terra Cognita 2009. 

## Lähteet
* 

## Aiheesta muualla
* Marko Hamilo: ”Ateistista teoriaa” etsimässä. Tiede 13/2009.
* Anto Leikola: Darwinista kohti Empedoklesta. Tieteessä tapahtuu 3/2010.
* Osmo Tammisalo: Kuka murhasi älykkään suunnittelijan? Kansainvälisesti merkittävä pamfletti luonnonvalinnan keksimisestä. Helsingin sanomat 1.12.2009.
* Pertti Töttö: Kuka keksi mitäkin . Yhteiskuntapolitiikka 1/2010. (PDF)
Chris Hemsworth

**Chris Hemsworth** (s. 11. elokuuta 1983) on australialainen näyttelijä. Hänet tunnetaan roolistaan Kim Hydenä australialaisessa televisiosarjassa *[[Home and Away]]* (2004–2007) sekä Thorin roolista useissa Marvel Cinematic Universen elokuvissa.

Hemsworth on näytellyt myös esimerkiksi elokuvissa *[[Star Trek (elokuva)|Star Trek]]* (2009), *[[The Cabin in the Woods]]* (2012), *[[Lumikki ja metsästäjä]]* (2012), *[[Rush (vuoden 2013 elokuva)|Rush]]* (2013), *[[Kamppailu merta vastaan]]* (2015) ja *[[Ghostbusters (vuoden 2016 elokuva)|Ghostbusters]]* (2016).

## Elämäkerta
### Nuoruus

Chris Hemsworth syntyi vuonna 1983 Melbournessa. Hänen vanhempansa ovat Leonie ja Craig Hemsworth. Hän kasvoi sekä Melbournessa että Pohjoisterritorion pienessä aboriginaaliyhteisössä Bulmanissa. Chris asui myöhemmin myös Phillip Islandilla, mihin hänen vanhempansa muuttivat.

Chrisillä on kaksi veljeä. Sekä hänen vanhempi veljensä Luke että nuorempi veljensä Liam ovat myös näyttelijöitä.

### Ura
Australiassa Hemsworth nousi tunnetuksi saippuasarjasta *[[Home and Away]]*, missä hän esitti Kim Hydeä kolmen kauden ajan. Hän jätti sarjan vuonna 2007 päästäkseen Hollywood-elokuviin.

Hemsworth esiintyi vuoden 2009 *[[Star Trek (elokuva)|Star Trek]]* -elokuvassa, missä hän näytteli kapteeni James T. Kirkin isää. Rooli oli lyhyt, mutta se auttoi häntä etenemään urallaan. Liam Hemsworth haki ensin sarjakuvahahmo Thorin rooliin, mutta ohjaaja Kenneth Branagh piti enemmän Chrisistä. *[[Thor (elokuva)|Thor]]* (2011) nosti hänet Hollywoodin kärkinäyttelijöiden joukkoon. Hemsworth on palannut rooliinsa muun muassa elokuvissa *[[The Avengers (vuoden 2012 elokuva)|The Avengers]]* (2012), **' (2013), **' (2015), **' (2017), **' (2018), **' (2019) ja **' (2022).

Hemsworthilla on ollut Thor-elokuvien lisäksi monia muitakin päärooleja. Hän näytteli muun muassa Kristen Stewartin vastanäyttelijänä elokuvassa *[[Lumikki ja metsästäjä]]* (2012) ja tositapahtumiin perustuvassa autourheiluelokuvassa *[[Rush (vuoden 2013 elokuva)|Rush]]* (2013). *[[Loma (vuoden 2015 elokuva)|Loma]]* (2015) ja *[[Ghostbusters (vuoden 2016 elokuva)|Ghostbusters]]* (2016) olivat vanhojen klassikoiden uusintaversioita, ja elokuvassa *[[12 Strong]]* Hemsworth näytteli Yhdysvaltain armeijan kapteenia.

### Yksityiselämä
Hemsworth on naimisissa espanjalaisen näyttelijän Elsa Patakyn kanssa. He tapasivat Hemsworthin managerin William Wardin kautta. Hemsworth ja Pataky menivät naimisiin 2010. He saivat esikoistyttärensä, India Rose Hemsworthin, vuonna 2012, sekä kaksospojat 2014.

## Filmografia

## Lähteet
Mon (osavaltio)

**Mon** on osavaltio Myanmarissa. Osavaltion itäpuolella sijaitsee Kayinin osavaltio, lännessä Andamaanienmeri, pohjoisessa Bagon alue ja kaakkoispuolella Tanintharyin alue.  Osavaltion pinta-ala on 12&nbsp;155&nbsp;km², rantaviivaa sillä on noin 570 kilometriä. Osavaltion alueella on useita pieniä saaria. Osavaltion pääkaupunki on Mawlamyaing. Muita suurempia kaupunkeja ovat Kyaikkami, Kyaikto, Martaban, Mudon ja Thaton. Osavaltion nimi juontuu mon-kansasta, joka on yksi alueella asuvista etnisistä ryhmistä.

Vuonna 2014 osavaltion väkiluku oli 2,05 miljoonaa.

## Piirikunnat
Osavaltio jakautuu kahteen piirikuntaan:

*Mawlamyine
*Thaton

## Lähteet

## Aiheesta muualla

*
Shan (osavaltio)

**Shan** on osavaltio Myanmarissa. Osavaltion koillispuolella sijaitsee Kiinan Yunnanin maakunta, itäpuolella Laos, etelässä Thaimaa ja lännenpuolella viisi Myanmarin hallinnollista aluetta tai osavaltiota. Näistä lounaassa sijaitsevat Kayah ja Kayin, lännessä Mandalay, luoteessa Sagaing ja pohjoisessa Kachin. Osavaltio on suurin maan 14 hallintoalueesta, sen pinta-ala on 155&nbsp;800&nbsp;neliökilometriä. Osavaltio on valtaosin maalaismaista, suurempia kaupunkeja on kolme: Lashio, Kengtung, ja osavaltion pääkaupunki Taunggyi.
Osavaltion nimi juontuu shan-kansasta, joka on yksi alueella asuvista etnisistä ryhmistä.

Vuonna 2014 osavaltion väkiluku oli 5,8 miljoonaa.

Osavaltion pohjoisosissa tuotetaan esimerkiksi myanmarilaista teetä.

## Piirikunnat
Osavaltio jakautuu 11 piirikuntaan:

* Taunggyi
* Loilem
* Kyaukme
* Muse
* Laogai
* Kunlong
* Lashio
* Keng Tung
* Mong Hsat
* Mong Hpayak 
* Tachileik

## Lähteet

## Aiheesta muualla

* 
*
Kayah (osavaltio)

**Kayah** on osavaltio Myanmarissa. Osavaltion länsipuolella on Kayinin osavaltio, pohjoispuolella Shanin osavaltio ja idässä Thaimaan Mae Hong Sonin provinssi. Osavaltion pinta-ala on 11&nbsp;670&nbsp;km² ja pääkaupunki Loikaw. Osavaltiossa asuu pääosin kareneita.

Vuonna 2014 osavaltion väkiluku oli 286 734.

## Piirikunnat
Osavaltio jakautuu kahteen piirikuntaan:

* Bawlake
* Loikaw

## Lähteet

## Aiheesta muualla
* 
*
Kayin (osavaltio)

**Kayin** on osavaltio Myanmarissa. Osavaltion itäpuolella on Thaimaa, koillisessa Kayahin osavaltio sekä lännessä Bagon alue ja Monin osavaltio. Osavaltion pinta-ala on 30&nbsp;383&nbsp;km² ja pääkaupunki Hpa-an.

Vuonna 2014 osavaltion väkiluku oli 1,572 miljoonaa.

## Piirikunnat
Osavaltio jakautuu kolmeen piirikuntaan:

*Hpa-an
*Myawaddy
*Kawkareik

## Lähteet

## Aiheesta muualla

*
Kutistuva turska ja muita evoluution ihmeitä

**Kutistuva turska ja muita evoluution ihmeitä** on tutkija ja tiedetoimittaja Katja Bargumin ja tutkija Hanna Kokon kirja evoluutiosta. Teoksen julkaisi WSOY vuonna 2008. Kirja sai tiedonjulkistamisen valtionpalkinnon vuonna 2009.  

Yksi kirjan teemoista on ihmisen aiheuttama muutos lajien evoluutioon. Kirjan nimi on viittaus ihmisen harjoittaman kalastuksen aiheuttamaan turskan pienenemiseen luonnonvalinnan myötä.

## Lähteet

## Aiheesta muualla
* Esittely kirjasta WSOY:n sivuilla.
* Kirsikka Mattila: Darwinin syntymästä 200 vuotta – ajatukset elävät! Helsingin yliopisto 12.2.2009.
* Pekka Wahlstedt:  Kutistuva turska ja muita evoluution ihmeitä (kirja-arvio). Tiede.
Evoluutiobiologia (kirja)

**Evoluutiobiologia** (*Evolutionsbiologi*) on Mats Björklundin kirjoittama oppikirja evoluutiosta. Teoksen on suomentanut Iiris Kalliola ja suomennoksen julkaissut Gaudeamus vuonna 2009. 

## Lähteet

## Aiheesta muualla
* Pauli Vesakas: Mats Björklund - Evoluutiobiologia. Keskisuomalainen 4.4.2009.
* Jyrki Alenius: Mainio johdatus evoluutio- biologiaan. Helsingin Sanomat 21.4.2009.
* Tuukka Perhoniemi: Evoluutiobiologia. Tiede 23.4.2009.
Mandalay (alue)

**Mandalay** on hallinnollinen alue Myanmarissa. Alue sijaitsee keskellä maata, lännessä sitä rajaa Sagaingin alue ja Magwayn alue, idässä Shanin osavaltio sekä etelässä Bagon alue ja Kayinin osavaltio. Alueen pinta-ala on noin 37&nbsp;000&nbsp;km² ja pääkaupunki Mandalay. Vuonna 2014  alueen väkiluku oli 6,14 miljoonaa.

## Piirikunnat
Alue jakautuu seitsemään piirikuntaan:

* Kyaukse
* Mandalay
* Meiktila
* Myingyan
* Nyaung-U
* Pyinoolwin
* Yamethin

## Lähteet

## Aiheesta muualla

*
Jeu de paume kesäolympialaisissa 1924

**[[Jeu de paume]]** järjestettiin näytöslajina **[[Kesäolympialaiset 1924|vuoden 1924 kesäolympialaisissa]]**. Tämä oli toinen ja toistaiseksi viimeinen kerta kun laji oli mukana olympialaisten ohjelmassa. Aiemmin jeu de paume oli mukana vuonna 1908, jossa se oli mukana virallisena lajina.
Sonmoro senjoro

**Sonmoro senjoro** on Lord Estin viides studioalbumi, joka julkaistiin 23. marraskuuta 2011 Hype Recordsin kautta. Albumin ensimmäinen single ”Reggaerekka” julkaistiin 30. toukokuuta 2011. Se sijoittui parhaimmillaan Suomen virallisen singlelistan ykköspaikalle. "Reggaerekka"-single on myynyt noin 7 000 kpl lokakuuhun 2011 mennessä, mikä oikeuttaa kultalevyyn. Kappaleen on tuottanut MMEN ja siitä julkaistiin musiikkivideo kesäkuussa. Albumin toinen single ”Juoksen vapaana kaupunkiin” julkaistiin 3. lokakuuta 2011. Musiikkivideon ohjasi 2KG Productions. Albumin kolmantena singlenä julkaistiin kappale "Vuosi vaihtuu" (mukana Mikael Gabriel). Albumi nousi parhaimmillaan Suomen virallisen albumilistan 33. sijalle ja pysyi listalla yhteensä kolme viikkoa.

## Kappaleet
# 
# 
# 
# 
# 
# 
# 
# 
# 
# 
# 

## Tuotanto
* MMEN 1, 2, 4, 5, 6, 8, 11
* MGI: 3, 10
* Sakke: 7
* S2Sounds: 9

## Lähteet
Tom Adair

**Thomas Montgomery ”Tom” Adair** (15. kesäkuuta 1913 – 24. toukokuuta 1988) oli yhdysvaltalainen sanoittaja.

Adair kävi koulua Los Angelesissa, missä hän kirjoitti runoja *[[The Saturday Evening Post]]* -lehteen. Vuonna 1940 hän tutustui kaupungissa muusikko Matt Dennisiin ja ehdotti tälle sanoitustaan ”Will You Still Be Mine?”. Lopputuloksena syntyneen Dennisin sävellyksen nauhoittivat muun muassa Tommy Dorsey ja Dennis itse. Adair jatkoi yhteistyötä Dennisin kanssa. He kirjoittivat muun muassa Frank Sinatralle kappaleet ”Everything Happens to Me”, ”Let’s Get Away From It All”, ”The Night We Called It a Day” ja ”Violets for Your Furs”.

Adair teki myös yhteistyötä muiden säveltäjien kanssa. Hän sanoitti Alfonso D’Artegalle vuoden 1942 kappaleen ”In the Blue of the Evening”. Vuonna 1944 hän kirjoitti Harold S. Hopperin kanssa laulun ”There’s No You”, jonka levyttivät muun muassa Sarah Vaughan, Frank Sinatra ja Mel Tormé. Vuonna 1959 hän sai parhaan laulun Oscar-ehdokkuuden Leith Stevensin kanssa tehdyllä kappaleella ”Julie” elokuvasta *[[Kuolema kintereillä]]* (). Hän osallistui George Brunsin kanssa Disney-elokuva *[[Prinsessa Ruusunen (vuoden 1959 elokuva)|Prinsessa Ruususen]]* musiikkiraidan tekemiseen.

## Lähteet
Burgoo

**Burgoo** voi tarkoittaa ainakin kahta eri ruokalajia.

## Pohjois-Amerikka
Burgoo on tulinen muhennos, verrattavissa irlantilaiseen tai Mulliganin muhennokseen. Sitä tarjotaan yleensä maissileivän tai maissimuffinien kera.

Burgoon tekemiseen käytettiin perinteisesti mitä tahansa käsillä olevaa lihaa ja vihanneksia, yleensä hirven-, oravan-, opossumin-, pesukarhun- tai riistalinnunlihaa, josta syntyi kutsumanimi *roadkill soup* eli "auton alle jäänyt eläin -keitto". Nykyään burgoota tavataan Yhdysvaltain Kentuckyssa ja sitä ympäröivissä osavaltioissa, joissa sitä tehdään muun muassa koulujen varainkeruutapahtumia varten. Kentuckyssa burgoota tarjotaan tapahtumissa, joissa jokainen osallistuja tuo omia ruoka-aineita ruoanlaittoa varten. "Burgoon pääkaupungiksi" julistautuneessa Kentuckyn Owensboron kaupungissa burgoota tarjotaan yhä laajasti, ja vaikka se liitetään usein vain erikoisiin tapahtumiin, kuten eväsretkeihin ja grillikisoihin, sitä myydään paikallisissa grilliravintoloissa ympäri vuoden.

Yksittäistä standardisoitua reseptiä ei ole, mutta burgoo on yhdistelmä ainakin kolmea eri ainesta: lihaa (esimerkiksi naudan-, sian-, porsaan- tai lampaanlihaa, usein hikkorilla savustettua), vihanneksia (esimerkiksi voipavut, maissi, okra ja perunat ovat aina olleet suosittuja) ja sakeuttamisainetta (useimmat reseptit vaativat nykyään vain maissijauhoja, jauhettuja papuja, täysjyvävehnäjauhoja tai perunajauhoja, mutta perinteisesti seokseen lisättiin myös keittoluita).

## Ison-Britannian merivoimat
Napoleonin sotien aikana Ison-Britannian merivoimien sotilaat söivät burgoota aamupalaksi. Se koostui karkeasta kaurapuurosta ja vedestä.

Ensimmäisen maailmansodan viimeinen elävä veteraani, brittiläissyntyinen Claude Choules, kuoli 5. toukokuuta 2011. Hän palveli merivoimissa sodan aikana. Haastattelussa hän muisteli burgoon kuuluneen nuoruuteensa:

## Lähteet
LÉ Deirdre

**LÉ Deirdre** (viirinumero P20) oli Irlannin laivaston Deirdre-luokan vartiolaiva, joka nimettiin Irlannin mytologian traagisen sankarin Deirdren mukaan.

## Valmistus
Alus tilattiin Verolme Cork Dockyardilta korvaamaan käytöstä poistuvat Ton-luokan miinanraivaajat. Sillä tuli olla pidempi toimintasäde sekä parempi merikelpoisuus Atlantin olosuhteissa kuin edeltäjillään. Siitä tuli samalla uuden alustyypin (Emer-luokka) prototyyppi. Köli laskettiin 8. elokuuta 1971  telakkanumerolla 819. Alus laskettiin vesille 29. joulukuuta 1971 kumminaan puolustusministerin puoliso rouva Cronin ja otettiin palvelukseen 19. kesäkuuta 1972 ensimmäisenä päällikkönään komentajakapteeni Liam Brett.

## Palvelus
Alus myytiin julkisella huutokaupalla lähtöhintanaan 60&nbsp;000 Irlannin puntaa. Aluksen osti 190&nbsp;000 Irlannin punnalla englantilainen purjehdusmatkoja järjestävä Seastream International, joka päätti muuttaa sen luksusjahdiksi.

## Lähteet

*
*

### Viitteet
Liekkikalat

**Liekkikalat** (Cepolidae) on välskärikaloihin kuuluva kalaheimo. Heimon lajeja tavataan Välimerestä, Atlantista ja indopasifiselta merialueelta.

## Lajit ja anatomia
Varhaisimmat liekkikalafossiilit on ajoitettu myöhäiselle eoseenikaudelle. Heimo voidaan jakaa kahteen alaheimoon *Cepolinae* ja *Owstoninae*, joissa kummassakin on kaksi sukua. Lajeja heimossa on lähteestä riippuen 7&ndash;20, muun muassa intianliekkikala (*Acanthocephala indica*), liekkikala (*Cepola macrophthalma*) ja punanuolipyrstö (*Owstonia grammodon*). Liekkikalat ovat pääasiassa melko pieniä ja harva laji kasvaa yli 40&nbsp;cm:n mittaiseksi. Suurin laji *Cepola rubescens* voi saavuttaa 70&nbsp;cm:n pituuden. Ruumiinrakenteeltaan liekkikalalajit ovat pitkulaisia ja kapenevat pyrstöä kohti. Selkäevä on hyvin pitkä ja melko korkea, ja on eräillä lajeilla yhtenäinen perä- ja pyrstöevän kanssa. Kuono kaloilla on lyhyt ja suu sekä silmät kookkaat. Väriltään liekkikalalajit ovat tyypillisesti keltaisia tai vaaleanpunaisia.

## Levinneisyys
Liekkikaloja tavataan Atlantin Euroopan rannikolta, Välimerestä sekä indopasifiselta merialueelta ja Uuden-Seelannin rannikolta. Ne elävät tyypillisesti 30&ndash;475 metrin syvyydessä hiekka- tai mutapohjilla. Kalat kaivelevat pehmeään pohjaan käytäviä ja ovat usein kaivautuneena hiekkaan tai mutaan. Lajien ravintoa on eläinplankton. Paikoitellen liekkikaloja kalastetaan ravinnoksi, mutta kaupallisesti ne eivät ole erityisen merkittäviä.

## Lähteet
Pohjoismaiden neuvoston elokuvapalkinto

**Pohjoismaiden neuvoston elokuvapalkinto** on Pohjoismaiden neuvoston jakama elokuvapalkinto, joka jaettiin ensimmäisen kerran neuvoston 50-vuotisjuhlan yhteydessä 2002, minkä jälkeen palkinto on jaettu vuosittain vuodesta 2005 alkaen. Vuonna 2022 palkintosumma oli 300&nbsp;000 Tanskan kruunua (noin 40&nbsp;000 euroa), ja se jaetaan tasan käsikirjoittajan, ohjaajan ja tuottajan kesken.

Palkinnon tarkoitus on edistää pohjoismaisen elokuvan tuotantoa ja kehittää pohjoismaisia elokuvamarkkinoita sekä pitkällä aikavälillä myös vahvistaa pohjoismaista elokuvaa kansainvälisesti. 

Palkinto myönnetään pitkälle elokuvalle, joka ankkuroituu pohjoismaiseen kulttuuriin, on taiteellisesti arvokas, on ansioitunut taiteellisella omaperäisyydellään ja muodostaa yhtenäisen teoksen. Elokuvia verrattaessa myös luovuus on vaikuttava tekijä. Elokuvan kielen on mieluiten oltava pohjoismainen kieli, jotta se otettaisiin huomioon palkintoa myönnettäessä.

Palkintoa hallinnoi Pohjoismaiden neuvoston lukuun Nordisk Film- & TV-fond. Voittajan valitsee kriitikoista muodostuva tuomaristo, ja heidät on valinnut kunkin maan kansallinen instituutti. Tuomariston jäsenet ovat elokuvan asiantuntijoita. Heidän on oltava riippumattomia oman maansa elokuva-alasta ja heillä ei myöskään saa olla taloudellisia intressejä ehdokaselokuvissa. Kunkin maan ehdokkaan valitsee kansallinen tuomaristo.

## Palkitut ja ehdokkaat

## Katso myös
* Pohjoismaiden neuvoston kirjallisuuspalkinto

## Lähteet

## Aiheesta muualla
*Pohjoismaiden neuvoston elokuvapalkinto
*Nordisk Film- & TV-fond
*Nordisk Film- & TV-fondin elokuvapalkintosivu
Don (vuoden 2006 elokuva)

**Don** (myös **Don: The Chase Begins Again**) on Farhan Akhtarin ohjaama intialainen toimintaelokuva vuodelta 2006. Se on uudelleenfilmatisointi vuoden 1978 *[[Don (vuoden 1978 elokuva)|Don]]*-elokuvasta. Elokuva menestyi Intiassa ja ulkomailla. *Don* esitettiin Berliinin elokuvajuhlilla vuonna 2007. Se voitti kolme Filmfare Awards -palkintoa; parhaasta elokuvasta, parhaasta miespääosasta ja parhaasta musiikista.

Elokuvassa tavallinen mies Vijay värvätään esittämään alamaailman johtaja Donia.

## Näyttelijät

## Soundtrack

## Palkinnot
* Asian Film Awards
** Paras miespääosa – Shah Rukh Khan

* Filmfare Awards
** Paras elokuva
** Paras miespääosa – Shah Rukh Khan
** Paras musiikki – Shankar-Ehsaan-Loy

* International Indian Film Academy Awards
** Paras miespääosa – Shah Rukh Khan

* Neuchâtel International Fantastic Film Festival
** Paras aasialainen elokuva

## Jatko-osa
*[[Don 2]]* sai ensi-iltansa 23. joulukuuta 2011. Shah Rukh Khan, Priyanka Chopra, Boman Irani ja Om Puri jatkoivat rooleissaan. Uusia näyttelijöitä olivat Lara Dutta ja Kunal Kapoor.

## Lähteet

## Aiheesta muualla
* Virallinen sivusto 
* 
*
Karlsruhe (täsmennyssivu)

**Karlsruhe** tarkoittaa seuraavia asioita:
*Karlsruhe, kaupunki Saksassa
*Karlsruhen hallintopiiri
*Karlsruhen piirikunta

;Saksan keisarikunnan laivasto
*SMS Karlsruhe (1912), Karlsruhe-luokan risteilijä
*SMS Karlsruhe (1916), Königsberg-luokan risteilijä
;Saksan laivasto
*Karlsruhe (1927), Königsberg-luokan risteilijä
*Karlsruhe (212), Bremen-luokan fregatti (Type 122)
Matti Manninen

**Matti Manninen** on muun muassa seuraavien henkilöiden nimi:

* Matti Manninen, Jyväskylän yliopiston rehtori
* Matti Manninen, kilpapyöräilijä
* Matti Manninen, salibandyn pelaaja.
1202 Marina

**1202 Marina** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi G. Neujmin vuonna 1931. Pikkuplaneetta sai nimensä Marina Davidovna Lavrova-Bergin mukaan, joka työskenteli Pulkovon observatoriossa. Ennen kuin tämä asteroidi sai varsinaisen nimensä, se tunnettiin vain tunnuksella **1931 RL**. Marina kuuluu Hilda-ryhmään. Se kiertää Aurinkoa päävyöhykkeen ulko-osissa ja on noin 55 kilometrin läpimittainen kappale. Sen pyörähdysaika on noin 9,45 tuntia.

## Lähteet
*JPL Small-Body Database Browser: 1202 Marina (1931 RL) 
* 
*
*IAU Minor Planet Center: Discovery Circumstances: Numbered Minor Planets 
*Numbered minor planets
Tulon derivoimissääntö

**Tulon derivoimissääntö** on matemaattinen kaava, jonka avulla voidaan laskea derivaatta funktiolle, joka sisältää derivoituvien funktioiden tulon.

Olkoot funktiot f \,\!  ja g \,\!   derivoituvia pisteessä x \,\!  . Tällöin funktio  h(x) = f(x)g(x) \,\!  on derivoituva ja 

: h'(x) = f'(x)g(x)+f(x)g'(x) \,\!  .

Tulon derivoimissääntö voidaan kirjoittaa myös yksinkertaisempaan muotoon:

:(f\cdot g)'=f'\cdot g+f\cdot g' \,\!  .

## Todistus

Todistetaan tulon derivoimissääntö derivaatan matemaattisen määritelmän, erotusosamäärän raja-arvon, avulla. Tämän määritelmän mukaan

f'\left(a\right) = \lim_{\Delta a \to 0} \frac{f\left(a+\Delta a\right) - f\left(a\right)}{\Delta a} .'

Olkoon funktio  h(x) = f(x)g(x) \,\!  derivoituva, ja todistetaan että

:h'(x) = \lim_{\Delta x\to 0}{ h(x+\Delta x) - h(x) \over \Delta x }. \qquad\qquad(1)

Ilmaistaan yhtälö \qquad(1) funktioiden f \,\!  ja g \,\!  avulla

:h'(x) = \lim_{\Delta x\to 0}{f(x+\Delta x)g(x+\Delta x) - f(x)g(x) \over \Delta x }. \qquad\qquad(2)

Lisätään ja vähennetään termi  f(x)g(x+\Delta x) \,\!  yhtälöön \qquad(2) ja järjestetään termit uudelleen:

:h'(x) = \lim_{\Delta x\to 0}{f(x+\Delta x)g(x+\Delta x)+f(x)g(x+\Delta x)-f(x)g(x+\Delta x) - f(x)g(x) \over \Delta x }

:= \left(\lim_{\Delta x\to 0} {f(x+\Delta x) - f(x) \over \Delta x}\right)\left(\lim_{\Delta x\to 0}g(x+\Delta x)\right) 
+ f(x)\left(\lim_{\Delta x\to 0} {g(x+\Delta x) - g(x) \over \Delta x} \right).
\qquad\qquad(3)  

Derivaatan määritelmän perusteella

:f'(x) = \lim_{\Delta x\to 0}{f(x+\Delta x)-f(x) \over \Delta x }

ja

:g'(x) = \lim_{\Delta x\to 0}{g(x+\Delta x)-g(x) \over \Delta x } .

Sen lisäksi nyt pätee

:\lim_{\Delta x\to 0}g(x+\Delta x)= g(x) ,

jolloin yhtälöstä \qquad(3)  saadaan

: h'(x) = f'(x)g(x)+f(x)g'(x) \,\!  .

## Esimerkkejä
### Esimerkki 1
Derivoidaan *&fnof;*(*x*) = *x*2 sin(*x*). Koska *x*2:n derivaatta on 2*x* ja sin(*x*):n derivaatta on cos(*x*), niin tulon derivoimissääntöä käyttämällä saadaan *&fnof;*(*x*) = 2*x* sin(*x*) + *x*2cos(*x*). 

## Yleistyksiä
### Useamman kuin kahden funktion tulo

Tulon derivoimissääntöä voidaan käyttää myös useamman kuin kahden funktion yhtälöille. Esimerkiksi kolmen funktion tulon derivaatta on

(u\cdot v\cdot w)'=u'\cdot v\cdot w+u\cdot v'\cdot w+u\cdot v\cdot w' 

### Korkeamman asteen derivaatat

Sääntö voidaan myös yleistää Leibnizin yleinen sääntö avulla *n*:n asteen derivaatalle: 

:(uv)^{(n)}(x) = \sum_{k=0}^n {n \choose k} \cdot u^{(n-k)}(x)\cdot  v^{(k)}(x).

Katso myös binomilause and binomikerroin.
1203 Nanna

**1203 Nanna** on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Max Wolf vuonna 1931. Pikkuplaneetta sai nimensä taiteilija Anselm Feuerbachin useiden Nanna-nimisten maalausten mukaan. Ennen kuin tämä asteroidi sai nimensä se tunnettiin väliaikaisella tunnuksella **1931 TA**. Nannan läpimitta on noin 35 kilometriä ja sen pyörähdysaika on noin 25,80 tuntia.

## Lähteet
*JPL Small-Body Database Browser: 1203 Nanna (1931 TA) 
* 
*IAU Minor Planet Center: Discovery Circumstances: Numbered Minor Planets 
*Numbered minor planets
Moorlands Totilas

**Moorlands Totilas** oli kouluratsu, joka ylitti 90 ensimmäisenä ratsukkona. Totilasin saavutus on maailman toiseksi suurin ennätys tähän mennessä Grand Prix -tason kouluratsastuksen vapaaohjelmissa. Totilas kuoli 14.12.2020 ähkyn seurauksena.

## Ura

Totilas siirtyi hollantilaisen Edward Galin ratsastettavaksi vuonna 2006. Ratsukko aloitti kilpailemisen vuonna 2008 ja rikkoi Anky van Grunsvenin hallussa pitämän maailmanennätyksen grand prix -tason kouluratsastuksen vapaaohjelmassa heinäkuussa 2009 tuloksella 89,50&nbsp;%. Myöhemmin ratsukko rikkoi oman ennätyksensä kahteen kertaan, ensin tuloksella 90,75&nbsp;% ja myöhemmin tuloksella 92,30&nbsp;%. Ratsukolla on myös tilillään maailmanennätystulos 86,460&nbsp;% grand prix special -ohjelmasta, joka ratsastettiin Aachenissa heinäkuussa 2010. Pari voitti myös historiallisesti kolmoiskultaa kouluratsastuksessa ratsastuksen MM-kisoissa 2010.

## Jalostuskäyttö
KWPN (Royal Warmblood Studbook of the Netherlands) hyväksyi Totilasin jalostukseen vuonna 2009. Ensimmäisellä jalostuskaudella hyväksyttiin 175 tammaa, mukaan lukien suomalainen Asher Ishtar. Varsa RH's Totally More myytiin Italiaan 33&nbsp;000 eurolla, kun se oli kolmen kuukauden ikäinen. 

## Myynti ja tulevaisuus
Saksalainen hevoskasvattaja Paul Schockemöhle osti Totilasin lokakuussa 2010. Kauppahintaa ei julkistettu, mutta huhujen mukaan hevosen hinta liikkui 9,5–15 miljoonan välillä. Schockemöhle ilmoitti myöhemmin Totilasin siirtyneen saksalaisen kouluratsastajan Matthias Alexander Rathin ratsastettavaksi.

## Lähteet
Kokonainen maa ja taivas

**Kokonainen maa ja taivas** on säveltäjä Kaj Chydeniuksen 40-vuotistaiteilijajuhlakonsertista taltioidun televisio-ohjelman toinen osa. Se esitettiin Yle TV2:n *Estradilla*-sarjassa 15. syyskuuta 2007. Juhlakonsertti pidettiin Helsingin Kulttuuritalolla 22. ja 23. marraskuuta 2004. Konsertissa esitettiin kaikkiaan 40 Chydeniuksen sävellystä, yksi laulu kultakin hänen säveltäjäuransa vuodelta.  Säestyksestä vastasivat Eero Ojasen kvartetti ja pianisti Ilmo Peitso. Konsertin virallisena tuottajana oli lahtelainen Teatteri Juko. TV-ohjelman ensimmäinen osa on nimeltään Kaj Chydenius ja 40 laulujen vuotta. Se nähtiin TV2:ssa jo tapaninpäivänä 2004 ja uusittiin pääsiäislauantaina 26.3.2005.

Tv-ohjelman tuotti Sunny Notes Oy, ja sen ohjasi Erkki Pohjanheimo. Hän myös haastatteli ohjelmassa Chydeniusta. *Kokonainen maa ja taivas* toteutettiin Tuotantotalo Wernen ulkotuotantoautolla ja Transmix Oy:n ääniautolla. Ohjelman kesto on 78’08”.

## Esiintyjät
*Kaj Chydenius, juonnot ja piano
*Monna Kamu, laulu
*Ritva Sorvali, laulu
*Taru Nyman, laulu
*Helena Ryti, laulu
*Jaana Mäntynen, laulu
*Pirkko Saisio, laulu
*Aino Ojanen, laulu
*Pekka Aarnio, laulu
*Kai Hyttinen, laulu
*Ahti Paunu, laulu
*Reijo Frank, laulu
*Eero Ojasen yhtye
*Ilmo Peitso, piano 

## Tv-ohjelman laulut
*Unelma laivasta (sanat Kaj Chydenius), Kai Hyttinen, Monna Kamu, Ritva Sorvali, Taru Nyman ja Eero Ojasen yhtye
*Viimeinen tramppi (sanat Pauli Ylitalo), Reijo Frank ja Eero Ojasen yhtye
*Sielun laulu (sanat Kaarlo Sarkia), Ritva Sorvali ja Ilmo Peitso, piano
*Mitä kummaa se lienee (Tatu Pekkarinen), Ritva Sorvali, Helena Ryti, Lasse karkjärvi, Kai Hyttinen ja Ilmo Peitso, piano
*Minun lintuni (Timo K. Mukka), Monna Kamu ja Ilmo Peitso, piano
*Voi murhetta raskasta (Pirkko Saisio) Pirkko Saisio ja Erkki Saarela sekä Eero Ojanen, piano
*Miks en itkis (Inkalegenda), Jaana Mäntynen ja Eero Ojasen yhtye
*Ratsastuskilpailujen jälkeen & Hyvin tein kun sanoin kaiken (Leo Tolstoi), Jaana Mäntynen, Kai Hyttinen ja Ilmo Peitso, piano
*Ratsu, (japanilainen kansanruno), Ritva Sorvali ja Pekka Aarnio sekä Ilmo Peitso, piano
*Den radioaktiva björkens visa (Tua Forsström), Aino Ojanen ja Eero Ojasen yhtye
*Sinulle (Ilkka Kylävaara), Monna Kamu ja Kaj Chydenius, piano
*Suomalainen maisema (Bertolt Brecht / Arvo Turtiainen), Ritva Sorvali, Taru Nyman ja Eero Ojasen yhtye
*Ein deutscher Dichter (Heinrich Heine), Pekka Aarnio ja Ilmo Peitso, piano
*La luna que estoy mirando (Carmen Luz Bejarano), Monna Kamu ja Ilmo Peitso, piano
*Las colondrinas se van (Carmen Luz Bejarano),  Monna Kamu ja Ilmo Peitso, piano
*Suljetuin silmin (William Shakespeare / Aale Tynni), Taru Nyman, Ahti Paunu ja Ilmo Peitso, piano
*O My Lady (Ted Hughes), Ahti Paunu ja Ilmo Peitso, piano
*Eletään kuin pellossa (Arvo Salo), Kai Hyttinen ja Eero Ojasen yhtye
*Sakka mielen pohjalla (Johan Bargum / Liisa Ryömä), Monna Kamu, Ritva Sorvali, Taru Nyman ja Eero Ojasen yhtye
*Ei puolikasta (Jevgeni Jevtushenko / Erkki Peuranen), Monna Kamu, kaikki esiintyjät ja Eero Ojasen yhtye
*Kalliolle kukkulalle (suomalainen kansanruno), kaikki konsertin esiintyjät

## Lähteet
Paranoid (Pyhimyksen albumi)

**Paranoid** on rap-artisti Pyhimyksen 26. lokakuuta 2011 julkaisu studioalbumi. Albumi julkaistiin Monsp Recordsin kautta. Albumista julkaistiin myös vinyyliversio 30. marraskuuta 2011.

## Taustaa
Pyhimys kertoi Basson sivustolla lokakuussa 2011 lopettavansa soolouransa ja jättävänsä *Paranoidin* viimeiseksi sooloalbumikseen. *Paranoid* nousi julkaisuviikollaan (44/2011) Suomen virallisen listan 16. sijalle. Albumilta julkaistiin syksyllä musiikkivideo, joka on koottu albumin eri kappaleista. Albumilta on julkaistu toinenkin musiikkivideo, jossa taustalla soi "#7 Paranoid" -kappale. Kumpikin musiikkivideo julkaistiin nimellä *Paranoid*. Myös albumin kolmas musiikkivideo, jonka taustalla soi kappale "#5 Paranoid", julkaistiin nimellä *Paranoid*.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Biitit
* KSP: Kappaleet 1, 5 ja 6
* Steen1 & Liukas Niklas: Kappale 2
* Steen1: Kappaleet 3, 4, 8 ja 12
* Jukka Immonen: Kappale 7
* X23: Kappale 9
* Joniveli: Kappaleet 10 ja 13
* OP Beats: Kappale 11

## Arvostelut
* Desibeli.net: 
* Helsingin Sanomat: 
* Keskisuomalainen: *suopea*
* Redrum-187: 
* Soundi: 

## Lähteet
Paranoid

**Paranoid** tarkoittaa seuraavia asioita:
__NOTOC__
## Musiikissa
### Albumeita
* *[[Paranoid (Black Sabbathin albumi)|Paranoid]]*, Black Sabbathin albumi
* *[[Paranoid (Pyhimyksen albumi)|Paranoid]]*, Pyhimyksen albumi
* *[[Paranoid (Waldo’s Peoplen albumi)|Paranoid]]*, Waldo's Peoplen albumi

### Kappaleita
* ”Paranoid”, Black Sabbathin kappale
* ”Paranoid”, Kanye Westin kappale
* ”Paranoid”, Grand Funk Railroadin kappale
* ”Paranoid”, Jonas Brothersin kappale
* ”Paranoid”, Waldo's Peoplen kappale
* Pyhimyksen *Paranoid* -albumilla on yhteensä 13 *Paranoid* -nimistä kappaletta

### Yhtyeitä
* Paranoid, saksalainen EBM-yhtye

## Muuta
* Soittakaa Paranoid!
Krimin gootti

**Krimin gootti** oli Krimin niemimaalla nykyisessä Ukrainassa Krimin goottien puhuma itägermaaninen kieli. Kieli katosi Krimiltä 1700-luvulla, ja siitä on jäänyt jälkeen vain ranskalaisen diplomaatin Ghislain de Busbecqin kokoamat noin sata sanaa. Busbecqin kokoamien sanojen perusteella kieli on päätelty gootiksi, mutta siinä on joitakin eroavaisuuksia siihenkin verrattuna.

## Historia
Gootit tulivat Mustallemerelle 200-luvun aikana valloittaen suurimman osan sen pohjoisrannikosta mukaan lukien Krimin niemimaan. Myöhemmin hunnit valloittivat gootit, mutta kielen puhujia jäi Krimille suurimman osan paetessa länteen. Busbecq keräsi kielen sanoja ollessaan diplomaattina Istanbulissa Osmanien valtakunnassa 1550- ja 1560-luvuilla. Busbecq oli tunnettu kiinnostuksestaan kieliin ja Istanbulissa hän tapasi kaksi Krimiltä tullutta henkilöä. Toinen heistä oli Krimin goottia äidinkielenään puhuva ja toinen puhui kreikkaa. Myös jälkimmäinen tosin osasi Krimin goottia. Busbecq keräsi henkilöiltä Krimin gootin sanoja, mutta ei tiedetä tekikö hän sen tulkin välityksellä vai suoraan. Suurimman osan hänen aineistostaan on arveltu tulleen kreikan puhujalta, sillä hänen keräämässään aineistossa on vaikutteita kreikasta. Krimiltä gootti hävisi 1700-luvun aikana.

Busbecqin lisäksi myös venäläinen arkkipiispa Stanisław Bohusz Siestrzeńcewicz kirjoitti jonkin verran Krimin gootista ja havaitsi Krimillä vieraillessaan vuonna 1817, että kieli oli ottanut paljon vaikutteita tataarista, ja muistutti jonkin verran alasaksaa.

## Sanaston vertailua

Kielessä on myös useita sukulaissanoja muiden germaanisten kielten kanssa:

(† = ilmaisu on arkaainen)

## Katso myös
*Gootin kieli

## Lähteet

## Aiheesta muualla
*Busbecqin keräämä aineisto
José María Medina

**José María Medina Castejón** (19. maaliskuuta 1826 Sensenti Keski-Amerikan liittovaltio – 23. tammikuuta 1878 Santa Rosa de Copán, Honduras) oli hondurasilainen sotilas ja poliitikko, joka toimi maansa presidenttinä useaan otteeseen. Hän oli lähes yhtäjaksoisesti presidenttinä 1864–1872 ja toimi tämän lisäksi muutamia kertoja viransijaisena.

## Elämä
Medina syntyi Sensentissä 1826. Hän osallistui 1840-luvulta lähtien moniin Hondurasin taisteluihin. Hän oli muun muassa syrjäyttämässä José Trinidad Cabañasia 1855 ja taistelemassa William Walkerin joukkoja vastaan 1856–1857. Medina valitaan Hondurasin parlamenttiin 1859. Presidentti Victoriano Castellanos Cortés kuoli joulukuussa 1862, jolloin Francisco Montes asetettiin väliaikaiseksi presidentiksi. Castellanosin ja El Salvadorin kirjoittaman rauhansopimuksen johdosta Guatemalan Rafael Carrera lähetti kenraali Vicente Cernan johtamat joukot Hondurasiin. Ne syrjäyttivät Montesin, ja Medina julistautui presidentiksi kesäkuussa 1863 Cernan tuella.

Medinan tilalle asetettiin vaaleja varten joulukuussa Francisco Inestroza. Medina valittiin vaaleissa uudeksi presidentiksi, ja hän astui virkaan helmikuussa 1864. Hän oli Hondurasin presidenttinä käytännössä yhtäjaksoisesti vuoteen 1872. Medinan ensimmäisellä kaudella laadittiin uusi perustuslaji, ja hän oli kauden päätteeksi viransijaisena presidenttinä, kunnes hänet valittiin uudestaan presidentiksi 1866. Kolmannen kauden aikana hondurasilaiskenraali Domingo Vásquezin joukot taistelevat hallitusta vastaan. Medina julistaa sodan El Salvadorille maaliskuussa 1871. Florencio Xatruch yrittää vallankaappausta ja julistaa huhtikuussa itsensä presidentiksi Nacaomessa. Hondurasin joukot pystyvät kaatamaan El Salvadorin presidentin Francisco Dueñasin pian tämän jälkeen, ja Xatruch lähtee maanpakoon Nicaraguaan. Medina palaa virallisesti presidentiksi 17. toukokuuta.

El Salvadorin Santiago González ja Guatemalan Miguel García Granados solmivat 1872 liberaalien liiton, ja González henkilökohtaisesti johti sotatoimia Medinaa vastaan. Kahden kuukauden taistelujen jälkeen González valtaa Comayaguan ja asettaa Medinan tilalle presidentiksi liberaalin Céleo Ariasin.

Medina palasi väliaikaiseksi presidentiksi syyskuussa 1876, kun Ponciano Leiva oli joutunut jättämään tehtävänsä. Hän oli virassa vain hetken, kun Marco Aurelio Soto valittiin uudeksi presidentiksi. Medinaa syytettiin kesäkuussa 1877 salaliitosta Soton hallintoa vastaan. Hänet tuomittiin kuolemaan, ja lopulta teloitusryhmä ampui hänet tammikuussa 1878 Santa Rosa de Copánissa.

## Lähteet
* 

### Viitteet
Y Kant Tori Read

**Y Kant Tori Read** oli yhdysvaltalaisen laulaja-lauluntekijä Tori Amosin 1980-luvun loppupuolella toiminut yhtye.

## Historiaa
Amos perusti Y Kant Tori Read -yhtyeen vuonna 1986. Yhtyeeseen kuuluivat alun perin kitaristi Steve Caton, basisti Brad Cobb ja myöhemmin Guns N’ Roses - ja Velvet Revolver -yhtyeissä vaikuttanut Matt Sorum. Yhtyeen albumilla soittivat myös Steve Farris ja Paulinho da Costa. Y Kant Tori Read työskenteli muun muassa tuottaja Joe Chiccarellin ja lauluntekijä Kim Bullardin kanssa. Yhtyeen nimi Y Kant Tori Read (”why can’t Tori read”, suom. ”miksei Tori voi lukea”) tulee siitä, että Amos erotettiin nuorena Peabodyn musiikkikoulusta, koska hän ei halunnut lukea nuotteja vaan soittaa korvakuulolta.

Yhtye julkaisi albumin *[[Y Kant Tori Read (albumi)|Y Kant Tori Read]]* vuonna 1988. Albumilta julkaistiin singlet ”The Big Picture” ja ”Cool On Your Island”. Kappaleesta ”The Big Picture” tehtiin musiikkivideo. Albumi ei menestynyt kaupallisesti ja yhtye hajosi pian sen julkaisemisen jälkeen.

Levy-yhtiö Atlantic Records halusi kuitenkin pitää Amosin listoillaan sooloartistina. Hän julkaisi ensimmäisen sooloalbuminsa *[[Little Earthquakes]]in* vuonna 1992. Amosin saavutettua menestystä sooloartistina monet kuuntelijat kiinnostuivat Y Kant Tori Readin musiikista. Yhtyeen albumista ja singleistä tuli keräilyharvinaisuuksia, koska Amos kieltäytyi julkaisemasta niitä uudelleen. 

Liveversio kappaleesta ”Cool on Your Island” julkaistiin vuonna 2005 musiikkiboksilla The Original Bootlegs.

Yhtyeen albumi julkaistiin viimein uudelleen vuonna 2017 ja lisättiin samalla myös streaming-palveluihin. Uusi julkaisu on remasteroitu versio albumista.

## Diskografia
### Albumit
* *[[Y Kant Tori Read (albumi)|Y Kant Tori Read]]* (1988)

### Singlet
* *The Big Picture* (1988)
* *Cool On Your Island* (1988)

## Lähteet
Chris Klug

**Christopher Jeffries ”Chris” Klug** (s. 18. marraskuuta 1972) on yhdysvaltalainen lumilautailija. 

Klug osallistui vuosien 1998, 2002 ja 2010 talviolympialaisiin. Naganossa 1998 hän sijoittui lumilautailun suurpujottelussa kuudenneksi. Klug sai heinäkuussa 2000 maksansiirron yhdeksän vuotta aiemmin todetun primaarin sklerosoivan kolangiitin takia. Puolisentoista vuotta leikkauksen jälkeen Klug osallistui Salt Lake Cityn talviolympialaisiin, jossa hän voitti parisuurpujottelussa pronssimitalin. Vancouverin talviolympialaisissa 2010 hän sijoittui parisuurpujottelussa seitsemänneksi.

Klug oli ensimmäinen elinsiirron läpikäynyt, joka osallistui olympialaisiin.

## Lähteet
Lumi (täsmennyssivu)

**Lumi** tarkoittaa seuraavia:

*lumi, veden jäätynyt kiteinen muoto
*''Lumi'', Orhan Pamukin kirja
*Lumi, suomalainen asustealan yritys
*Lumi, etunimi
** Lumi Cavazos, meksikolainen näyttelijä
*Lumi, Suomessa sijaitseva supertietokone

;Maantiede
* Aitape-Lumi, alue Papua-Uudessa-Guineassa
* Al-Lumi, kylä Keski-Jemenissä
* Lumi, kylä Keski-Jemenissä
* River Lumi (Kawimbi River), Tansaniassa ja Keniassa

;Muita:
* ''Lumi'', Edward Vesalan albumi
* Lumi, libanonilainen yhtye
* Lumi, tietokoneohjelma
* Lumi laring ta ghawdex, appelsiinilaji
* Salmo lumi, kalalaji
Lumi (albumi)

**Lumi** on suomalaisen avantgardejazzsäveltäjän, yhtyeenjohtajan ja rumpalin Edward Vesalan albumi, joka on nauhoitettu 1986 ja julkaistu ECM:n merkillä 1987. 

## Vastaanotto
Kritiikeissä albumi sai vaihtelevan vastaanoton.

*[[The Penguin Guide to Jazz]]* valitsi albumin keskeiseksi albumiksi listalleen *List of Crown albums in The Penguin Guide to Jazz*.

Allmusicin katsauksessa albumi sai kaksi tähteä viidestä.  

## Kappaleet
:*Sävellykset Edward Vesala ellei toisin mainita*
#  
#  
#  
#  
#  
#  
#  
#  
# 

## Kokoonpano
*Edward Vesala – rummut, lyömäsoittimet
*Esko Heikkinen – trumpetti, piccolotrumpetti 
*Pentti Lahti – alttosaksofoni, baritonisaksofoni, huilu
*Jorma Tapio – alttosaksofoni, klarinetti, bassoklarinetti, huilu
*Tapani Rinne – tenorisaksofoni, sopraanosaksofoni, klarinetti
*Kari Heinilä – tenorisaksofoni, sopraanosaksofoni, huilu
*Tom Bildo – pasuuna, tuuba
*Iro Haarla – piano, harppu
*Raoul Björkenheim – kitara
*Taito Vainio – harmonikka
*Häkä – basso

## Lähteet
SMS Köln

**Köln** tai **Cöln** on ollut ainakin viiden Saksan laivaston aluksen nimenä.
Kaiserliche Marine
*SMS Cöln (1909), Kolberg-luokan risteilijä
*SMS Cöln (1916), Cöln-luokan risteilijä
Reichsmarine, josta 1935 muodostettiin Kriegsmarine
*Köln (1928), Königsberg-luokan risteilijä
Länsi-Saksan laivasto
*Köln (F220), Köln-luokan fregatti (Type 120)
*Köln (F211), Bremen-luokan fregatti (Type 122).
Jukka Komppa

**Jukka Samuli Komppa** (14. tammikuuta 1958 Vaala – 27. huhtikuuta 2025 Jyväskylä) oli suomalainen kirjailija. 

## Ura
Jukka Komppa työskenteli ''Keskisuomalaisessa'' 1981–1996. Tänä aikana hän opiskeli myös Jyväskylän yliopistossa, jossa hänen pääaineenaan oli yleinen historia. Komppa teki historiasta lisensiaatintyönsä 1993 ja väitteli tohtoriksi 1995.

Komppa kehitti Jyväskylää kulttuurikaupunkina myös yhdistyselämässä. Hän oli Jyväskylän suomalais-saksalaisen yhdistyksen varapuheenjohtajana ja hallituksessa ja Suomen maakuntakirjailijoiden varapuheenjohtajana. Lisäksi hän oli Keski-Suomen kulttuuriyhdistys ry:n perustajia ja toimi sen hallituksessa. Kompan elämässä olivat tärkeitä perhe, ystävät ja yleensäkin sosiaaliset suhteet.

Komppa sai Jorma ja Eila Tiaisen rahaston kannustuspalkinnon vuonna 2000. Hän oli myös Helsingin Sanomien kirjallisuuspalkinnon ehdokkaana teoksella *Vihan pidot* vuonna 1997.

## Perhesuhteet
Kompan äiti oli keskipohjalainen, isä Karjalan siirtolainen. Hän syntyi Vaalassa Oulujärven rannalla ja muutti jo puolivuotiaana Ranualle, jossa asui 20 vuotta. Teoksessaan *Aukeilla hillasoilla* hän kuvaa 1970-luvun alun Ranuaa.

## Kirjallinen tyyli
Kirjoissaan Jukka Kompalla on usein historiallinen pohja, ja esimerkiksi vuonna 2010 ilmestyneessä teoksessaan *Leningradin valloitus* historiaa on käsitelty vaihtoehtoisesta näkökulmasta.

## Tuotanto

### Romaanit
* 
* 
* 
* 
* 
* 
* 

### Lyhytproosaa
* 

### Tietokirjat
* 

## Lähteet
* Jukka Komppa Kirjasampo.fi:ssä

### Viitteet

## Aiheesta muualla

* Katriina Kajanneksen artikkeleita
SMS Schlesien

**SMS Schlesien** oli Saksan keisarikunnan laivaston Deutschland-luokan taistelulaiva.

## Valmistus

Alus tilattiin Schichaulta Danzigista ja sen köli laskettiin 19. marraskuuta 1904. Alus laskettiin vesille 28. toukokuuta 1906 ja se valmistui 5. toukokuuta 1908.

## Palvelus
*Schlesien* liitettiin palvelukseen otettaessa Avomerilaivaston 1. taistelulaivueeseen, jonka mukana se oli ensimmäisen maailmansodan kaksi ensimmäistä vuotta. Alus siirrettiin 2. taistelulaivueeseen yhdessä neljän sisaraluksensa kanssa.

Alus osallistui Skagerrakin taisteluun touko-kesäkuun vaihteessa 1916, jonka aikana se ei kuitenkaan ollut kuin hetken tulitoiminnassa. Taistelun jälkeen se oli vartiolaivana, kunnes alus poistettiin palveluksesta 1917 siirtämällä se koululaivaksi.

Versailles’n rauha salli Saksan pitää ainoastaan kahdeksan vanhentunutta taistelulaivaa, joista yhtenä *Schlesien*. Keisarillisesta laivastosta muodostettu Reichsmarine modernisoi aluksen, ja se siirrettiin uudelleen koululaivaksi.

Toisessa maailmansodassa alus osallistui Norjan maihinnousuun huhtikuussa 1940 ja sen jälkeen palasi koulutustehtäviin. Uransa lopun alus oli ilmatorjunta-aluksena Itämerellä. Huhtikuussa 1945 alus oli matkalla Swinemündeen täydentämään varastojaan ja toimittaakseen evakuoimansa haavoittuneet maihin, kun se osui miinaan. Alus upposi matalaan veteen, jolloin pääosa sen aseista jäi toimintakykyiseksi.

## Lähteet
*
*
*

### Viitteet

## Aiheesta muualla